stanford-oval/wikipedia huggingface dataset:
Come Out and Play
Aiheesta muualla

Come Out and Play Discogsissa. (englanniksi)
Albumi Come Out and Play Encyclopaedia Metallum -sivustolla (englanniksi)
Twisted Sister
| --- | --- |
Studioalbumit:   Under the Blade  You Can't Stop Rock 'N' Roll  Stay Hungry  Come Out and Play  Love Is for Suckers  Still Hungry  A Twisted Christmas 
Kokoelma-albumit:   Big Hits & Nasty Cuts  We're Not Gonna Take It and Other Hits  The Essentials  I Wanna Rock – The Ultimate Twisted Sister Collection  The Best of the Atlantic Years 
Livealbumit ja DVD:t:   Live at Hammersmith  Club Daze Volume 1, The Studio Sessions  Club Daze Volume 2, Never Say Never  Live at Wacken – The Reunion  The Video Years DVD  A Twisted Christmas LIVE – A December to Remember DVD  Live at the Astoria  Live at the Marquee  Rock 'n' Roll Saviors - The Early Years  Metal Meltdown 
EP:t:   Ruff Cuts
London (Kentucky)

| London |
| --- | --- |


 Koordinaatit: 37°7′39″N, 84°5′3″W 
Valtio:  Yhdysvallat
Osavaltio:  Kentucky
Piirikunta:  Laurel
Hallinto:  
 – Pormestari:  Randall Weddle
Pinta-ala:  
 – Kokonaispinta-ala:  26,75 km²
 – Josta vettä:  0,08 km² (0,3 %)
Korkeus:  378 m
Väkiluku (2010):  7 993
 – Väestötiheys:  284,6 as./km²
Aikavyöhyke:  UTC-5
 
 https://londonky.gov/ 
Infobox OKVirheellinen NIMI-arvo: 
London on kaupunki Kentuckyn osavaltion eteläosassa, Yhdysvalloissa. Sen asukasluku oli vuoden 2010 väestönlaskennassa 7 993 ja pinta-ala 26,75 neliökilometriä. Kaupungin väestötiheys oli 298,8 asukasta neliökilometriä kohden.
Conan Cimmerialainen

| Conan Cimmerialainen |
| --- | --- |
 Toisen painoksen kansikuva.
Kirjailija:  Robert E. Howard
Kuvittaja:  Petri Hiltunen
Kansitaiteilija:  Petri Hiltunen
Kieli:  suomi
Genre:  miekka ja magia
Kustantaja:  Jalava
Ulkoasu:  nidottu
Sivumäärä:  160
ISBN:  951-887-207-4
Suomennos
Suomentaja:  Leena Peltonen
Sarja: Conan barbaari
Edeltävä:  Conan taistelija
Seuraava:  Conan voittaja
Löydä lisää kirjojaKirjallisuuden teemasivulta
Conan Cimmerialainen on suomenkielinen kokoelma Robert E. Howardin Conan barbaari -novelleja. Kirjan on toimittanut ja kuvittanut Petri Hiltunen ja sen julkaisi Jalava vuonna 1991. Aiemmista Conan-kokoelmista poiketen antologian suomensi Leena Peltonen.
Conan Cimmerialainen on Jalavan viidestä Conan-kokoelmasta kolmas ja sen tarinat sijoittuvat kronologisesti sarjan alkuun, kuvaten nuoren Conanin seikkailuja vaeltavana palkkasoturina ja merirosvona. Mukana on viisi novellia ja sekä Conanin kotiseutua kuvaileva runo Cimmeria. Hiltusen kuvitus käsittää 42 kokosivun mustavalkopiirrosta.
Kokoelma ilmestyi uudelleen vuonna 2001 uudella kansikuvalla ja parannellulla kuvituksella.
Sisältö

”Cimmeria” (Cimmeria, 1965)
”Jääjättiläisen tytär” (The Frost-Giant's Daughter, 1953)
”Varjoja kuutamolla” (Shadows in the Moonlight, 1934)
”Saalistava varjo” (The Slithering Shadow, 1933)
”Paholaisen lampi” (The Pool of the Black One, 1933)
”Gwahlurin jalokivet” (Jewels of Gwahlur, 1935)
Vastaanotto

Aikakoneen arvostelussa Tapani Ronni kehuu kokoelmaa. Kokoelman avaavat runo ”Cimmeria” ja novelli ”Jääjättiläisen tytär” ovat kauniita ja esittelevät päähenkilön ja tämän kotiseudun onnistuneesti. Välityön oloinen ”Varjoja kuutamolla” on heikompi tuotos. Kokoelman parhaat tarinat ovat ”alkuvoimaisen barbaarin ja velttojen kaupunkilaisten välisiä eroja” alleviivaava ”Saalistava varjo” sekä erityisesti nokkela ja humoristinen ”Gwahlurin jalokivet”. Kiitosta saavat myös Hiltusen pikkutarkka kuvitus sekä Peltosen tyylitajuinen suomennos, joka on huomattavasti aiempia Conan-kokoelmia tasokkaampi.
Ulkomaisia fantasiakirjailijoita -hakuteoksessa (2003) Jukka Halme kuvailee ”Jääjättiläisen tyttären” alkuasetelmaa ”dramaattisuudessaan varsin pateettiseksi: kaksi sotajoukkoa ovat taistelleet niin hirvittävästi, että elossa on enää kaksi miestä”. ”Saalistava varjo” on Halmeen mukaan koko Conan-sarjan parhaita novelleja, ”jossa Howardin tyypillinen barbarismin ja luonnollisuuden korostaminen modernismin ja kaupunkilaistumisen sijaan on hyvin voimakasta”.
Civilization World

| Sid Meier’s Civilization World |
| --- | --- |
Kehittäjä:  Firaxis Games
Julkaisija:  2K Games
Suunnittelija:  Sid Meier
Pelisarja:  Civilization
Pelimoottori:  Adobe Flash
Julkaistu:  6. heinäkuuta 2011
Lajityyppi:  strategia
Pelimuoto:  yhteistyöpeli
Alusta:  Facebookin sovellusalusta
Lisää peliartikkeleitaVideopelien teemasivulla
Infobox OK : 
Sid Meier’s Civilization World (lyhyemmin Civilization World) on 2K Gamesin vuonna 2011 julkaisema MMO-peli, jota pelattiin Facebookissa. Se suljettiin 29. toukokuuta 2013.
Pelaaminen

Civilization World sisältää monia aiemmista Civilization-peleistä tuttuja elementteja. Siinä tavoitteena on saavuttaa riittävästi kuuluisuuspisteitä, joita voi saada suorittamalla saavutuksia, avaamalla uusia teknologioita, täyttämällä aikakauden voittoon vaaditut ehdot tai rakentamalla maailmanihmeen. Civilization World on reaaliaikainen strategiapeli, kun aiemmat Civilization-pelit ovat olleet vuoropohjaisia strategiapelejä. Se painottaa voimakkaasti pelaajien välistä yhteistyötä.
Kehitys ja historia

Sid Meier tiedotti lokakuussa 2009 suunnitelmista julkaista Civilization-sarjan Facebook-peli. Peli oli tarkoitus julkaisti vuonna 2010 nimellä Civilization Network. Facebook-peli Civilization World julkaistiin 6. heinäkuuta 2011. 2K Games ilmoitti pelin sulkemisesta 28. toukokuuta 2013, ja se suljettiin päivää myöhemmin.
Käännös suomeksi
Luis Armand Garcia

Luis Armand Garcia (s. 9. maaliskuuta 1992) on yhdysvaltalainen näyttelijä. Hänet tunnetaan perheen pojan Max Lopezin roolista komediasarjassa George Lopez (2002–2007).
Garcia syntyi Illinoisissa, mutta muutti uransa edetessä Los Angelesiin, Kaliforniaan. Hän sai vuonna 2003 Young Artist Award -ehdokkuuden.
Aiheesta muualla

Luis Armand Garcia Internet Movie Databasessa. (englanniksi)
DOOM:VS

| DOOM:VS> Tiedot |
| --- | --- |
Toiminnassa:  2004–
Tyylilaji:  funeral doom
Laulukieli:  englanti
Jäsenet:  Johan Ericson, kaikki instrumentit  
Levy-yhtiö:  Solitude Productions   Firedoom Music, 2005–2008  
Infobox OKNimi-testi OK: 
DOOM:VS on ruotsalainen Johan Ericsonin luotsaama funeral doom -yhtye. Se perustettiin vuonna 2004 Säfflessä. Ennen yhtyeen perustamista Ericson oli soittanut myös doom metal -yhtye Draconianissa.
Perustamisvuotenaan yhtye julkaisi demon Empire of the Fallen, joka johti levytyssopimukseen suomalaisen Firedoom Musicin kanssa vuonna 2005. Ensimmäinen studioalbumi Aeternus Vale julkaistiin vuonna 2006, sekä seuraava albumi Dead Words Speak lokakuussa 2008. Lokakuussa 2012 Ericson ilmoitti nauhoittavansa uutta materiaalia tulevaa Earthless -studioalbumia varten.
Diskografia

Empire of the Fallen (2004,  demo, omakustanne)
Aeternus Vale (2006,  Firedoom Music)
Dead Words Speak (2008,  Firedoom Music)
Earthless (2013/2014,  Solitude Productions)
Aiheesta muualla

DOOM:VS Myspacessa (englanniksi)
Facebook-sivusto
Lutsk

| Lutsk (Луцьк) |
| --- | --- |

 Lutsk
 Koordinaatit: 50.7464°N, 25.3308°E 
Valtio:   Ukraina
Alue:  Volynian alue
Piiri:  Lutskin piiri
Perustettu:  1085
Hallinto:  
 – Kaupunginjohtaja:  Ihor Polishchuk
Korkeus:  174 m
Väkiluku (2022):  213 063
Aikavyöhyke:  UTC+2
 – Kesäaika:  UTC+3
Postinumero:  43000
Suuntanumero(t):  +380 332
 
 www.lutsk.ua 
Infobox OKVirheellinen NIMI-arvo: 
Lutsk (ukr. Луцьк, ven. Луцк, puol. Łuck) on kaupunki luoteisessa Ukrainassa. Vuonna 2022 siellä oli noin 215 000 asukasta. Se on Volynian alueen ja sen Lutskin piirin hallinnollinen keskus. Ensimmäisen maailmansodan jälkeen Lutsk (puolaksi Łuck) liitettiin Puolaan. Vuonna 1939 Lutsk liitettiin Molotov–Ribbentrop-sopimuksen perusteella Neuvostoliittoon. Puolalaisia surmattiin, karkotettiin ja lähetettiin työleireille.
Lutskin linna
Lutta

Yhdystie 2070 kulkee läpi Lutan kylän.
Lutta on yksi Eurajoen kunnan kylistä. Lutalla on n. 70 asukasta ja se kuuluu Rikantilan koulupiiriin. Kylässä sijaitsee Lutanjärvi, joka kuuluu kolmen järven suojeluprojektiin. 40 hehtaarin suuruisen järven veden laatu on ollut jopa erinomaista.
Eurajoen kylät
| --- | --- |
Eurajoen kylät:   Auvi  Hankkila  Huhta  Ilavainen  Irjanne  Kainu  Kaukomäki  Kaukonpieli  Kirkonkylä  Koivuniemi  Kuivalahti  Köykkä  Lapijoki  Lavila  Linnamaa  Lutta  Mullila  Pappila  Pihlaus  Rikantila  Saari  Sydänmaa  Tahkoniemi  Taipale  Tarvola  Vaimala  Vuojoki  Väkkärä 
Luvian kylät:   Hanninkylä  Korpi  Lemlahti  Luodonkylä  Löytty  Mikkola  Niemenkylä  Perä  Sassila  Sitlahti  Väipäre
Luttelgeest

| Luttelgeest |
| --- | --- |

 Luttelgeest
 Koordinaatit: 52°45′N, 5°51′E 
Valtio:  Alankomaat
Provinssi:  Flevoland
Kunta:  Noordoostpolder
Hallinto:  
 – Asutustyyppi:  Asutuskeskus
Väkiluku (2006):  2 230
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Luttelgeest on asutuskeskus Flevolandin provinssissa, Alankomaissa. Luttelgeest on osa Noordoostpolderin kuntaa. Vuonna 2006 Luttelgeestissä oli 2 230 asukasta, joista naisia oli 1 020 ja miehiä 1 210.
Luttelgeest sijaitsee noin kymmenen kilometriä koilliseen kunnan keskuksesta, Emmeloordista. Linnuntietä Luttelgeestistä on matkaa Blankenhamiin 3,8 km, Kuinreen 3,9 km, Marknesseen 3,9 km, Ossenzijliin 7,1 km, Slijkenburgiin 7,4 km, Schoterzijliin 7,7 km ja Spangaan 8,1 km.
Rakennettua aluetta Luttelgeestissä oli vuonna 2001 0,16 neliökilometriä ja alue sisälsi 278 asuntoa.
Lex Luthor

| Lex Luthor |
| --- | --- |
 Lex Luthor Superman Birthright lehdessä
Luoja(t):  Jerry Siegel ja Joe Shuster
Kustantamo:  DC Comics
Ensiesiintyminen:  Action comics nro 23 (huhtikuu 1940)
Henkilötiedot
Oikea nimi:  Alexander Joseph "Lex" Luthor
Status:  Aktiivinen
Pituus:  188 cm
Paino:  95 kg
Ryhmäsidokset:  Superrikollisten Salainen Yhteisö Epäoikeuden Puolustajat (Injustice League) Salainen kuusikko (Secret Six)
Edelliset ryhmäsidokset:  LexCorp Yhdysvaltain kongressi
Henkilöllisyydet:  Lex Luthor, Matkijalintu
Voimat:  Älykkyys, treenattu kunto, oikeus maailman kehittyneimpään teknologiaan
Suhteet
Sukulaiset:  Contessa Erica Alexandra Del Portenza (entinen vaimo), Lena Luthor (sisko), Brainiac ("veli")
Lex Luthor on DC Comics -kustantamon sarjakuvissa esiintyvä superroisto ja supersankari Teräsmiehen arkkivihollinen. Luthor on ilkeä nero ja suurliikemies. Jerry Siegelin ja Joe Shusterin luoma hahmo esiintyi ensimmäisen kerran vuonna 1940 Action Comics -sarjakuvalehden numerossa 23. Luthorilla ei ole yli-inhimillisiä supervoimia. Hän on Teräsmiehen päävastustaja terävän älynsä vuoksi. Luthor on Jokerin ohella DC Comicsin tunnetuimpia roistohahmoja.
Luthor vihaa Teräsmiestä pakkomielteenomaisesti, ja hän on ensiesiintymisestään lähtien pyrkinyt sinnikkäästi tuhoamaan kaikkien aikojen ensimmäisen supersankarin. Vasta 1960-luvulla paljastui, että leppymättömän vihan taustalla oli Luthorin lapsuudessa sattunut onnettomuus, joka aiheutti hänen ennenaikaisen kaljuuntumisensa. Syypää onnettomuuteen oli tuolloin vielä alaikäinen Teräsmies. Paljastuksesta lähtien Luthor on kuvattu katkerana hulluna tiedemiehenä, joka pyrki valloittamaan koko maailman. Mielipuolisena roistona näyttäytynyt Luthor pyrki lietsomaan sotia ja synnyttämään tuhoisia maanjäristyksiä. Käsikirjoittaja John Byrne ja toimittaja Marv Wolfman muokkasivat Luthorin hahmoa uuteen suuntaan 1980-luvun lopulla. He tekivät Luthorista ovelan teollisuuspohatan, joka pyrki herättämään ihmisten keskuudessa paheksuntaa Teräsmiestä kohtaan. Luthor esiintyi julkisuudessa miehenä, joka pystyi aina jättämään Teräsmiehen varjoonsa.
Vuonna 2005 arvostettu talouslehti Forbes valitsi Lex Luthorin kaikkien aikojen neljänneksi rikkaimmaksi fiktiiviseksi henkilöksi .
Taustaa

Luthor varttui Smallvillessä ja Metropolisin ns. "itsemurhaslummissa". Vanhemmat nimesivät hänet Alexanderiksi – Aleksanteri Suuren mukaan – asettaen suuria odotuksia pojalleen. Luthor vihasi kuitenkin nimeään ja päätti lyhentää sen muotoon Lex. Hänen vanhempansa kuolivat jo hänen ollessaan nuori ja Lex viettikin suuren osan nuoruudestaan kaduilla ja orpokodeissa.
Hän osoittautui jo nuorena selvästi keskimääräistä älykkäämmäksi, mutta kyyninen ja vaikea luonne vaikeutti hänen ystävystymistään muiden kanssa. Aikuiseksi kasvettuaan Lex Luthor toimi tiedemiehenä ja rikastui myymällä keksintöjensä patentteja.
Hän toimii pääomistajana perustamassaan monialan yrityksessä LexCorp ja on merkittävä vaikuttaja Metropolisin alamaailmassa. Hänellä on Lena -niminen tytär entisen vaimonsa kanssa. Joissakin tarinoissa Lena Luthor on ollut Luthorin nuorempi sisar.
Luthor on myös perustanut Tuomion Legioonan monista tunnetuista superrikollisista taistelemaan Oikeuden Puolustajia vastaan ja toiminut sen johtohahmona. Hän on myös Superrikollisten Salaisen Yhteisön jäsen. Joissakin animaatiosarjoissa ja/tai animaatioelokuvissa Luthor on ollut kiinnostunut politiikasta ja toiminut Yhdysvaltain presidenttinä väliaikaisesti. Hänen ääninäyttelijänä on toiminut DC animaatiouniversumissa Clancy Brown.
Blackest Night -tarinassa Lex Luthor sai itselleen väliaikaisesti Oranssin voimasormuksen tämän pohjattoman ahneutensa takia. Myöhemmin Nekronin kukistumisen jälkeen Larfleeze otti sormuksen takaisin itselleen.
Tarinassa Justice League #33 Lex Luthorista tuli Oikeuden Puolustajien jäsen Batmanin vakuutettua muut jäsenet luottamaan Luthorin aikeisiin pitääkseen häntä silmällä. Hänen jäsenyytensä jäi kuitenkin lyhytaikaiseksi erimielisyyksien takia.
Erityiskyvyt ja heikkoudet

Lex Luthor on hyvin älykäs (älykkyysosamäärä yli 220) ja erikoistunut erityisesti fysiikan, kemian ja mekaniikan aihepiireihin. Hän on erinomainen liikemies ja parhaimmillaan toimiessaan johtotehtävissä. Luthor on myös häikäilemätön machiavellisti, joka ei kaihda mitään keinoja saavuttaakseen päämääränsä. Hän pitää kuitenkin itseään ylivertaisena muihin verrattuna, eikä ylisuuren egonsa vuoksi kestä hyvin kritiikkiä. Luonteeltaan Luthor on äkkipikainen mikä saattaa heijastua aggressiopurkauksina. Hänen lähes epäluonnollisen vahva vihansa ja kateutensa Teräsmiestä kohtaan on myös tuottanut hänelle ongelmia menneisyydessä.
Luthor luottaa valtaosin älyynsä eikä ole parhaimmillaan fyysisissä haasteissa. Yleensä hänen henkivartijanaan toimii Mercy Graves -niminen palkkasoturi.
Muissa medioissa > Elokuvissa > Teräsmies

Vuoden 1978 Teräsmies-elokuvassa sekä sen kahdessa jatko-osassa Luthoria näytteli Gene Hackman. Hän oli elokuvan aikana rahan perässä ja halusi huijata itselleen suuren omaisuuden osoittaakseen nerokkuuttaan. Luthor on kalju sarjakuvien tavoin, mutta käytti peruukkia piilottaakseen kaljuutensa. Hän piti salattua päämajaansa hylätyn rautatieterminaalin raunioissa. Hänen juonittelunsa useimmiten epäonnistuivat, koska kätyrit - kuten Otis ja tyttöystävä Eve Teschmacher - olivat useimmiten saamattomia ja hän joutui itse tekemään kaiken mikäli halusi ne saada aikaiseksi.
Elokuvan aikana Luthorin suunnitelma oli kääntää ydinohjuksen suunta kohti San Andreasin siirrosta, jonka myötä Kalifornian osavaltio uppoaisi mereen ja sen naapuriosavaltiosta tulisi uusi rannikkoalue. Luthor on onnistua suunnitelmassaan ja lähestulkoon hukuttaa Teräsmiehen kryptoniitin avulla. Teräsmiehen korjattua San Andreasin vahingot hän vie Luthorin ja Otisin vankilaan.
Elokuvassa Superman Returns Lex Luthoria esitti Kevin Spacey. Elokuvassa Luthor oli onnistunut varastamaan Yksinäisyyden Linnakkeesta kristalleja, jotka hän yhdisti kryptoniittiin aikeenaan kasvattaa Pohjois-Atlantin valtamerelle uusi mannermainen maa-alue, joka syrjäyttää Yhdysvaltojen mantereen ja tappaa miljoonia viattomia ihmisiä. Maamassalla on myös se lisävaikutus, että se heikentää Teräsmiehen voimat hänen ollessaan lähellä, sillä Luthor on niputtanut sen kryptoniitilla. Kun Teräsmies on heikentynyt, Luthor panee kätyrinsä hyökkäämään ja kiduttamaan häntä ennen kuin puukottaa häntä kryptoniittisirpaleella. Teräsmies saatuaan voimansa auringosta, kukistaa Luthorin ja tämän kätyrit ja nostaa maamassan avaruuteen asetettuaan maakerroksia hänen ja kryptoniitin väliin. Luthor yrittää paeta helikopterilla, mutta jää vangiksi autiolle saarelle polttoaineen loputtua.
Muissa medioissa > Elokuvissa > DC Extended Universe

Jesse Eisenberg näyttelee Lex Luthoria vuoden 2016 elokuvassa Batman v Superman: Dawn of Justice. Siinä hänen koko nimensä on Alexander Joseph "Lex" Luthor Jr. Hänen isänsä Alexander Luthor Sr. oli itäsaksalainen emigrantti, joka perusti LexCorpin ja oli erittäin ankara poikaansa kohtaan ennen kuolemaansa vuonna 2000. Luthor on hyvin omalaatuinen ja antiteistinen noin 30-vuotias nero, jolla on jo ennestään erittäin laajaa tietoa metaihmisistä, kuten Ihmenaisesta, Salamasta, Vesimiehestä ja Kyborgista. Hän otti tavoitteekseen Teräsmiehen tuhoamisen, voidakseen todistaa, ettei yksikään jumalana palvottu voisi olla kaikkivoipainen tai täysin hyvä, sekä voidakseen itse näyttää ihmisten pelastajalta. Ensin hän yritti manipuloida Teräsmiehen ja Batmanin taistelemaan toisiaan vastaan, toivoen että joko Batman tappaisi Teräsmiehen tai että Teräsmies alentuisi tappamaan Batmanin taistelun voittamiseksi. Epäonnistuttuaan suunnitelmassaan, Luthor käytti hyväkseen opiskelemaansa tietoa kryptonilaisten teknologiasta ja biologiasta luodakseen kenraali Zodin ruumiista sekä omasta verestään Tuomiopäivän. Teräsmies surmaa Tuomiopäivän, mutta kuolee samalla itsekin. Luthor pidätetään rikoksistaan ja hänen päänsä ajetaan kaljuksi.
Eisenberg palasi Lex Luthorin rooliin vuonna 2017 elokuvassa Justice League. Lopputekstien jälkeen näytetyssä kohtauksessa Luthor oli paennut Arkhamin mielisairaalasta, jonne Batman oli varmistanut hänelle aikoinaan siirron. Hän sai huvijahdillaan vieraakseen Deathstroken ja ehdotti tälle oman ryhmän, Epäoikeuden Puolustajien, kokoamista henkiin heränneen Teräsmiehen ja muiden Oikeuden Puolustajien tuhoamiseksi. Elokuvan ohjaajan versiossa Zack Snyder’s Justice League Luthor paljasti Deathstrokelle Batmanin salaisen henkilöllisyyden vastineeksi tämän palveluksista.
Muissa medioissa > Elokuvissa > DC Universe

Nicholas Hoult tulee näyttelemään DC Universe -elokuvauniversumin versiota Lex Luthorista, elokuvasta Superman (2025) alkaen.
Muissa medioissa > Televisiossa > Teräsmieheni

John Shea esitti Lex Luthoria Teräsmieheni-televisiosarjassa vuosina 1993-1997, jossa hän oli Metropolisin asukkaiden silmissä humanitaarinen multi-miljardööri. Teräsmies yritti sarjan ensimmäisellä tuotantokaudella todistaa ihmisille Luthorin olevan todellisuudessa korruptoitunut liikemies, kun taas Luthor yritti etsiä Teräsmiehen heikkouden. Hän saakin sen selville kauden lopussa saadessaan haltuunsa harvinaisen palan kryptoniittiä, jonka avulla hän oli tappaa Teräsmiehen asettamansa ansan avulla.
Muissa medioissa > Videopelit

Lex Luthor esiintyy merkittävässä roolissa vuoden 2010 DC Universe Online -pelissä, jossa hän ei ole pelattavana hahmona.
Lex Luthor esiintyi pelissä Mortal Kombat vs DC Universe, jossa häntä ääninäytteli Joe J. Thomas.
Lex Luthor esiintyy pelattavana hahmona Injustice: Gods Among Us -pelissä, jossa häntä ääninäyttelee Mark Rolston.
Lex Luthoria esittäneitä näyttelijöitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1950 | Lyle Talbot |  | Atom Man vs. Superman |  |
| 1968–1969 | Jackson Beck | The Batman/Superman Hour |  |  |
| 1978–1984 | Stan Jones | Superystävät Super Friends: The Legendary Super Powers Show |  |  |
| 1978 1980 1987 | Gene Hackman |  | Teräsmies Teräsmies II Teräsmies ja uhka auringosta |  |
| 1988–1992 | Sherman Howard | Superboy |  |  |
| 1988 | Michael Bell | Teräsmies |  |  |
| 1993–1997 | John Shea | Teräsmieheni |  |  |
| 1996–2007 2009 | Clancy Brown | Teräsmies Justice League Justice League Unlimited Batman | Superman/Batman: Public Enemies | Superman: Shadow of Apokolips |
| 2001–2008 2011 | Michael Rosenbaum | Smallville |  |  |
| 2005 | Brian Dobson | Krypto the Superdog |  |  |
| 2006 | Powers Boothe |  | Superman: Brainiac Attacks |  |
| 2006 | Kevin Spacey |  | Superman Returns | Superman Returns |
| 2007 2011 | James Marsters |  | Superman: Doomsday | DC Universe Online |
| 2008 | Joe Thomas |  |  | Mortal Kombat vs. DC Universe |
| 2010 | Chris Noth |  | Justice League: Crisis on Two Earths |  |
| 2011 | Anthony LaPaglia |  | All-Star Superman |  |
| 2016–2017 2021 | Jesse Eisenberg |  | Batman v Superman: Dawn of Justice Justice League Zack Snyder’s Justice League |  |
| 2020 | Diedrich Bader |  | Superman: Red Son |  |
| 2023 | Charles Halford |  | Scooby-Doo! ja Krypto! |  |
| 2025 | Nicholas Hoult |  | Superman |  |
Aiheesta muualla

https://en.wikipedia.org/wiki/Lex_Luthor_in_other_media
Börje Hielm

Börje Gustav Hielm (24. kesäkuuta 1927 Helsinki – 17. maaliskuuta 2004 Helsinki) oli suomalainen liikennelentäjä ja lentokapteeni.
Lapsuus ja lentäjän uralle hakeutuminen

Hän oli pikkupojasta saakka kiinnostunut tekniikasta ja ilmailusta ja katseli paljon Santahaminan, Katajanokan ja Malmin lentokoneita. Sota-aikana hän osallistui sotilaspojissa Helsingin ilmatorjuntaan. Helsingin suurpommituksissa helmikuussa 1944 hän oli kantamassa kranaatteja Viikin pelloille sijoitetussa ilmatorjuntayksikössä.
Vuonna 1947 hän suoritti purjelennossa C-tutkinnon Jämijärven ilmailukoulussa.
Asevelvollisuusaika

Innostus veti kuitenkin moottorikoneisiin. Syksyllä 1945 hän haki vapaaehtoisena asevelvolliseksi ensimmäiselle sodanjälkeiselle ohjaajakurssille. Sieltä valmistuttuaan keväällä 1947 hänet komennettiin Uttiin Lentorykmentti 3:een. Siellä hän sai koulutuksen Messerschmitt-kalustoon ja suoritti myös yöhävittäjäkurssin.
Polttoainepula ja sodan jälkeinen poliittinen tilanne merkitsivät lentomahdollisuuksien vähenemistä ja joutenoloa. Niinpä Hielm hakeutui siviilipuolelle.
Ura liikennelentäjänä

Hän suoritti 1948 Englannissa kaksimoottorikoulutuksen ja mittarilentokelpuutuksen. Samalla hän suoritti liikennelentäjän ja navigaattorin lupakirjat. Hän pääsi vuoden 1951 alussa Aero Oy:n perämieskurssille ja työskenteli DC-3:n perämiehenä vuoteen 1953. Tämän jälkeen hän siirtyi DC-3:n kapteeniksi ja työskenteli myöhemmin kapteenina Convair Metropolitanissa, Super Caravellessa, DC-8-62:ssa ja DC-10:ssä. Hän jäi eläkkeelle vuonna 1982 Finnairin DC-10:n kapteenina.
Avaruuden asiantuntija

Lentämisen ohessa hän oli erityisen kiinnostunut satelliiteista ja avaruusraketeista. Hän liittyi 1962 Suomen avaruustutkimusseuraan ja oli mediassa usein nähty avaruuden asiantuntija. Hän oli kommentaattorina Yleisradion Kuustudiossa, joka oli koottu kesällä 1969 Pasilan studioon seuraamaan Apollo 11:n lennon vaiheita ja ensimmäistä kuukävelyä. Hän piti myös Ilmailu-lehdessä palstaa, johon hän kirjoitti avaruusaiheisia artikkeleita.
Harrastukset

Hän oli Ilmailumuseoyhdistys ry:n (IMY) perustajajäsen ja hän toimi Suomen ilmailumuseon ensimmäisenä museonhoitajana 1983–1992.
Vuonna 1968 hän perusti Suomeen yhä aktiivisen kansainvälisen muovimallikerhon, IPMS-Finlandin. Yhdistyksen tarkoituksena on auttaa pienoismallien harrastajia antamalla tietoa harrastukseen liittyvistä seikoista sekä mallien esikuvista, muun muassa lentokoneista ja sotilasajoneuvoista, sekä tehdä vapaaehtoisin voimin tunnetuksi muovimalliharrastusta. Hielm piti Ilmailu-lehdessä pitkäaikaista pienoismallien rakentamista koskevaa ja teollisia pienoismalleja esittelevää harrastajapalstaa otsikolla Pienois(ta)Malli(puhetta).
Poliittinen osallistuminen

Hän oli 1976–1984 Perustuslaillisen oikeistopuolueen edustajana Espoon kaupunginvaltuustossa. Lisäksi hän oli ehdokkaana vuoden 1979 eduskuntavaaleissa, mutta ei tullut valituksi.
London (metalliyhtye)

London on yhdysvaltalainen metallimusiikkia soittava yhtye, jonka Nikki Sixx perusti vuonna 1978. Sixx lähti yhtyeestä ja perusti myöhemmin Mötley Crüen yhdessä Tommy Leen, Mick Marsin sekä Vince Neilin kanssa.
Diskografia > Studioalbumit

Non-Stop Rock (1985)
Don't Cry Wolf (1986)
Playa Del Rock (1990)
Call That Girl (2018)